CELEX: 31993D0322
Language: el
Date: 1993-05-17 00:00:00
Title: 93/322/ΕΟΚ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Μαΐου 1993 για τη σύναψη συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από 18 Ιανουαρίου 1993 έως 17 Ιανουαρίου 1996, τις αλιευτικές δυνατότητες για τη χρηματική συνεισφορά που προβλέπονται από τη συμφωνία μεταξύ της Ευρωπαϊκής Κοινότητας και της Δημοκρατίας των Σεϋχελλών σχετικά με την αλιεία στα ανοικτά των Σεϋχελλών

Avis juridique important

|

31993D0322

93/322/ΕΟΚ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Μαΐου 1993 για τη σύναψη συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από 18 Ιανουαρίου 1993 έως 17 Ιανουαρίου 1996, τις αλιευτικές δυνατότητες για τη χρηματική συνεισφορά που προβλέπονται από τη συμφωνία μεταξύ της Ευρωπαϊκής Κοινότητας και της Δημοκρατίας των Σεϋχελλών σχετικά με την αλιεία στα ανοικτά των Σεϋχελλών  

Επίσημη Εφημερίδα αριθ. L 124 της 20/05/1993 σ. 0051 - 0051 Φινλανδική ειδική έκδοση: Κεφάλαιο 4 τόμος 5 σ. 0021  Σουηδική ειδική έκδοση: Κεφάλαιο 4 τόμος 5 σ. 0021 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Μαΐου 1993 για τη σύναψη συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από 18 Ιανουαρίου 1993 έως 17 Ιανουαρίου 1996, τις αλιευτικές  δυνατότητες για τη χρηματική συνεισφορά που προβλέπονται από τη συμφωνία μεταξύ της Ευρωπαϊκής Κοινότητας και της Δημοκρατίας των Σεϋχελλών σχετικά με την αλιεία στα ανοικτά των Σεϋχελλών(93/322/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών σχετικά με την αλιεία στα ανοικτά των Σεϋχελλών (1), που υπογράφηκε στις Βρυξέλλες, στις 28 Οκτωβρίου 1987,  την πρόταση της Επιτροπής,  Εκτιμώντας:  ότι η Κοινότητα και η Δημοκρατία των Σεϋχελλών διεξήγαγαν διαπραγματεύσεις με σκοπό τον καθορισμό των τροποποιήσεων που πρέπει να γίνουν στην εν λόγω συμφωνία κατά το τέλος της περιόδου εφαρμογής του πρωτοκόλλου που προσαρτάται στη συμφωνία αυτή- ότι, μετά το πέρας των εν λόγω διαπραγματεύσεων, μονογράφηκε στις 14 Ιανουαρίου 1993 ένα νέο πρωτόκολλο, σύμφωνα με το οποίο παρέχονται στους αλιείς της Κοινότητας αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της  Δημοκρατίας των Σεϋχελλών για την περίοδο από 18 Ιανουαρίου 1993 έως 17 Ιανουαρίου 1996- ότι, για να αποφευχθεί η διακοπή των αλιευτικών δραστηριοτήτων των κοινοτικών σκαφών, τα δύο μέρη μονόγραψαν συμφωνία υπό μορφή ανταλλαγής επιστολών που προβλέπει την προσωρινή εφαρμογή του μονογραφέντος πρωτοκόλλου από την ημέρα που ακολουθεί τη λήξη  του ισχύοντος πρωτοκόλλου- ότι θα πρέπει να συναφθεί η συμφωνία υπό μορφή ανταλλαγής επιστολών, εν αναμονή της έκδοσης τελικής απόφασης σύμφωνα με το άρθρο 43 της συνθήκης,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από 18 Ιανουαρίου 1993 έως 17 Ιανουαρίου 1996, τις αλιευτικές δυνατότητες και τη  χρηματική συνεισφορά που προβλέπονται από τη συμφωνία μεταξύ της Ευρωπαϊκής Κοινότητας και της Δημοκρατίας των Σεϋχελλών σχετικά με την αλιεία στα ανοικτά των Σεϋχελλών.  Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.  Άρθρο 2  Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.  Βρυξέλλες, 17 Μαΐου 1993.  Για το Συμβούλιο Ο Πρόεδρος J. HILDEN (1) ΕΕ αριθ. L 119 της 7. 5. 1987, σ. 26.